[pic] | KOMISIJA EVROPSKIH SKUPNOSTI |

Bruselj, 26.6.2009

COM(2009) 326 konč.

2009/0085 (CNS)

Predlog

SKLEP SVETA

o sprejetju statuta Mednarodne agencije za obnovljivo energijo (IRENA) s strani Evropske skupnosti ter o izvajanju njenih pravic in obveznosti

OBRAZLOŽITVENI MEMORANDUM

O ustanovitvi „Mednarodne agencije za obnovljivo energijo“ (IRENA), katere cilj je postati središče odličnosti za obnovljivo energijo, ki bo vladam svetovalo glede pripravljanja nacionalnih programov za uvedbo obnovljive energije in razširjanja informacij o obnovljivih virih energije ter ponujalo usposabljanje in nasvete o najboljših praksah in možnostih financiranja, se je razpravljalo že nekaj časa. Statut agencije IRENA (v nadaljnjem besedilu: statut) je 26. januarja 2009 v Bonnu podpisalo 75 držav, med katerimi je bilo 20 držav članic.

V členu VI statuta je predvidena možnost, da regionalne medvladne organizacije za gospodarsko povezovanje postanejo članice. Dvajset držav članic je statut že podpisalo, obstaja pa jasna potreba po tem, da bi bila Skupnost zastopana v agenciji, kjer nekatere obveznosti iz statuta vplivajo ali bi lahko vplivale na ukrepe iz aktov, ki jih je Skupnost sprejela na področju okolja in energije, ter tako na pristojnosti Skupnosti. Postopek priključitve ne zahteva pogajanj, saj je statut že sprejelo 75 držav. Agenciji IRENA se je tako mogoče priključiti na podlagi sklepa Sveta, s katerim se imenuje oseba, ki je pooblaščena za podpis statuta v imenu Evropske skupnosti, in omogoči začasna uporaba statuta.

V skladu s členom VI.C statuta je v sklepni fazi treba razglasiti pristojnosti in obveznosti Skupnosti in njenih držav članic pri izvajanju obveznosti, ki jih imajo v skladu s statutom.

Ta predlog po podpisu statuta določa, da Evropska skupnost sprejme statut in izjavo o pristojnostih.

1.1. Podpis Skupnosti in sprejetje statuta

V členu XIX statuta je določeno, da ostane statut odprt za podpis, tudi za regionalne medvladne organizacije za gospodarsko povezovanje, dokler ne začne veljati trideseti dan po datumu deponiranja petindvajsete listine o ratifikaciji.

1.2. Proračun

Proračun (člen XII statuta) agencije se bo financiral z obveznimi (in prostovoljnimi) prispevki njenih članov. Obvezni prispevki bodo temeljili na lestvici deležev financiranja Združenih narodov, določila pa jih bo skupščina agencije IRENA. Prispevki, ki bodo znašali do 25 milijonov USD na leto, naj bi bili po pričakovanjih potrebni za vsakdanje delovanje agencije IRENA. Na podlagi tega se za prispevke Skupnosti pričakuje, da bodo znašali približno 2,5 % vseh obveznih prispevkov ali 480 000 EUR na leto.

1.3. Odgovornosti Skupnosti in države članice: Izjava o pristojnostih

Iz člena VI.C statuta sledi, da mora Skupnost razglasiti obseg svojih pristojnosti v zvezi z zadevami, ki se urejajo s statutom, in obvestiti vlado depozitarja o vseh pomembnih spremembah obsega svojih pristojnosti.

V členu IV statuta je naveden seznam dejavnosti, ki jih bo agencija izvajala. Komisija meni, da vsaj dejavnosti v skladu s členom IV v zvezi z analizo in/ali svetovanjem o politiki obnovljive energije, dejavnosti v skladu s členom V v zvezi z delovnim programom agencije, dejavnosti v skladu s členom XIV v zvezi z odnosi z drugimi organizacijami in dejavnosti v skladu s členom XV.A v zvezi s spremembami statuta spadajo v deljeno pristojnost Skupnosti.

2009/0085 (CNS)

Predlog

SKLEP SVETA

o sprejetju statuta Mednarodne agencije za obnovljivo energijo (IRENA) s strani Evropske skupnosti ter o izvajanju njenih pravic in obveznosti

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) Pogodbe v povezavi s prvim pododstavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju naslednjega:

(1) Statut Mednarodne agencije za obnovljivo energijo (v nadaljnjem besedilu: statut) je bil v imenu Evropske skupnosti podpisan [].

(2) Primerno je, da Evropska skupnost sprejme statut.

(3) Tako Evropska skupnost kot njene države članice so pristojne na področjih, zajetih v statutu.

(4) Člen VI.C statuta določa, da regionalne medvladne organizacije za gospodarsko povezovanje, ki postanejo članice Mednarodne agencije za obnovljivo energijo (IRENA), razglasijo obseg svojih pristojnosti v zvezi z zadevami, ki jih ureja statut.

(5) Evropska skupnost mora zato sprejeti tako izjavo o pristojnostih.

(6) Evropska skupnost mora agenciji IRENA plačati letni prispevek za krepitev dela agencije in pokritje dodatnih upravnih stroškov, predvidenih v programu IEE –

SKLENIL:

Člen 1

1. Statut Mednarodne agencije za obnovljivo energijo se odobri v imenu Skupnosti.

Člen 2

1. Predsednik Sveta je pooblaščen, da imenuje osebo ali osebe, pooblaščene za deponiranje listine o ratifikaciji v imenu Skupnosti pri vladi Zvezne republike Nemčije kot depozitarju statuta v skladu s členom XIX in členom XX.A statuta, ter s tem izrazi privolitev Skupnosti, da jo statut zavezuje.

2. Predsednik Sveta je pooblaščen, da imenuje osebo ali osebe, pooblaščene za deponiranje izjave o pristojnostih iz Priloge II v imenu Skupnosti v skladu s členom VI.C statuta.

Člen 3

Države članice in Komisija ravnajo v skladu s kodeksom ravnanja iz Priloge III.

Člen 4

Evropska skupnost agenciji IRENA do [1. julija 2010] plača letni prispevek.

V Bruslju,

Za Svet

Predsednik

PRILOGA I

Izjava o pristojnostih

1. Člen VI.C statuta določa, da listina o ratifikaciji pristopa regionalne medvladne organizacije za gospodarsko povezovanje vsebuje izjavo o obsegu njenih pristojnosti v zvezi z zadevami, ki se urejajo s statutom.

2. Evropska skupnost si v skladu s Pogodbo o ustanovitvi Evropske skupnosti na področju obnovljive energije deli pristojnosti z državami članicami.

3. Izvajanje pristojnosti, ki so jih države članice Evropske skupnosti prenesle na Evropsko skupnost v skladu s pogodbami, je po svoji naravi podvrženo nenehnim spremembam. Evropska skupnost si zato pridržuje pravico do prilagoditve izjave.

PRILOGA II

Kodeks ravnanja

1. Kodeks se uporablja za vsa srečanja, organizirana znotraj omrežja Mednarodne agencije za obnovljivo energijo, ki so pomembna za izvajanje statuta, zlasti za srečanja skupščine in sveta. Kodeks se smiselno uporablja tudi za člen XV statuta o odpravi in pregledu sprememb.

2. O zadevah, za katere so pristojne države članice, predsedstvo zaseda na lastno pobudo ali na zahtevo Komisije ali delegacij držav članic EU na usklajevalnih sestankih držav članic pred vsakim zasedanjem iz odstavka 1, med njim ali po njem, da bi pripravilo usklajena stališča. Osnutki izjav o stališčih so državam članicam posredovani vnaprej. Države članice izražajo ta usklajena stališča in uveljavljajo volilne pravice o zadevah na podlagi teh usklajenih stališč.

3. O zadevah, ki spadajo na področje deljene pristojnosti, zlasti v zvezi s:

- strateškimi nasveti o skupni politiki o obnovljivi energiji, kot so določanje ciljev, upravne ovire, sheme in zahteve glede trajnosti, sodelovanje s tretjimi državami pri ocenjevanju obnovljivih virov energije v smeri ciljev drugih držav in druga vprašanja, zajeta v Direktivi 2009/28/ES Evropskega parlamenta in Sveta o spodbujanju uporabe energije iz obnovljivih virov;

- odnosi z drugimi organizacijami in sporazumi z drugimi organi;

- spremembami statuta;

- delovnim programom agencije, poslovnikom in finančnimi pravili ter letnim poročilom;

- usklajevanjem za izvolitev generalnega direktorja in članov sveta.

Komisija skliče usklajevalna srečanja delegacij držav članic EU pred vsakim zasedanjem iz odstavka 1, med njim ali po njem, da bi pripravili usklajena stališča Skupnosti. Osnutki izjav o stališčih so državam članicam posredovani vnaprej. Komisija v imenu Skupnosti izraža stališča Skupnosti o teh zadevah.

4. Komisija v skladu s členom VI.C statuta v imenu Evropske skupnosti uveljavlja volilne pravice Skupnosti na podlagi stališč Skupnosti o zadevah iz odstavka 3.

5. Dogovoriti se je mogoče, da države članice v primerih, ko Skupnost ni zastopana, uveljavljajo svoje volilne pravice o zadevah iz odstavka 3 na podlagi stališč Skupnosti.

6. Komisija in države članice si na usklajevalnih srečanjih na kraju samem kar najbolj prizadevajo, da bi oblikovale soglasno stališče.

7. Če o zadevah iz odstavka 3 ni mogoče doseči soglasja, se zadeva brez nepotrebnega odlašanja preda delovni skupini za energijo pri Svetu ali Odboru stalnih predstavnikov.

8. Kadar ni dosežen sporazum med Komisijo in državami članicami v skladu z odstavkom 3, lahko države članice govorijo in glasujejo o zadevah, za katere so jasno pristojne, če je zadevno stališče v skladu s politikami Skupnosti in v soglasju z zakonodajo Skupnosti.

OCENA FINANČNIH POSLEDIC ZAKONODAJNEGA PREDLOGA

Ta dokument spremlja in dopolnjuje obrazložitveni memorandum.Zato je primerno, da se pri izpolnjevanju te ocene finančnih posledic zakonodajnega predloga ne ponavljajo informacije iz obrazložitvenega memoranduma, pri čemer to ne sme vplivati na njegovo berljivost.Pred izpolnjevanjem obrazca si oglejte posebna navodila, ki so pri tem v pomoč in pojasnjujejo spodnje točke.

1. NASLOV PREDLOGA:

Članarina za Mednarodno agencijo za obnovljivo energijo (IRENA)

2. OKVIR ABM/ABB

Zadevno(-a) področje(-a) in povezana(-e) dejavnost(-i):

Energetika in promet

0604 Konvencionalne in obnovljive energije

3. PRORAČUNSKE VRSTICE

3.1. Proračunske vrstice (vrstice za poslovanje in z njimi povezane vrstice za tehnično in upravno pomoč (nekdanje vrstice BA)) z navedbo imena postavke:

060406 Okvirni program za konkurenčnost in inovacije – Program „Inteligentna energija – Evropa“

3.2. Trajanje ukrepa in finančnega vpliva:

480 000 EUR na leto

3.3. Značilnosti proračuna (po potrebi se dodajo vrstice) :

Proračunska vrstica | Vrsta odhodkov | Novo | Prispevek Efte | Prispevki držav prosilk | Razdelek v finančni perspektivi |

060406 | neobvezni | dif.[1] | NE | DA | DA | št. 1a |

4. POVZETEK SREDSTEV

4.1. Finančna sredstva

4.1.1. Povzetek odobritev za prevzem obveznosti (OPO) in odobritev plačil (OP)

v mio EUR (na tri decimalna mesta natančno)

Vrsta odhodkov | Oddelek | Leto n | n + 1 | n + 2 | n + 3 | n + 4 | n + 5 in pozneje | Skupaj |

Odhodki iz poslovanja[2] |

Odobritve za prevzem obveznosti (OPO) | 8.1. | a | 0,240 | 0,480 | 0,480 | 0,480 | 0,480 | 0,480 na leto |

Odobritve plačil (OP) | b | 0,240 | 0,480 | 0,480 | 0,480 | 0,480 | 0,480 na leto |

Upravni odhodki, ki jih referenčni znesek krije[3] |

Tehnična in upravna pomoč (NS) | 8.2.4. | c | x | x | x | x | x | x | x |

REFERENČNI ZNESEK SKUPAJ |

Odobritve za prevzem obveznosti | a + c | 0,240 | 0,480 | 0,480 | 0,480 | 0,480 | 0,480 na leto |

Odobritve plačil | b + c | 0,240 | 0,480 | 0,480 | 0,480 | 0,480 | 0,480 na leto |

Upravni odhodki, ki jih referenčni znesek ne krije[4] |

Človeški viri in z njimi povezani odhodki (NS) | 8.2.5. | d | 0,040 | 0,040 | 0,040 | 0,040 | 0,040 | 0,040 na leto |

Upravni stroški, ki jih referenčni znesek ne krije, razen stroškov za človeške vire in z njimi povezanih stroškov (NS) | 8.2.6. | e | 0,005 | 0,005 | 0,005 | 0,005 | 0,005 | 0,005 na leto |

Predvideni stroški financiranja ukrepa skupaj |

OPO, vključno s stroški za človeške vire, SKUPAJ | a + c + d + e | 0,285 | 0,525 | 0,525 | 0,525 | 0,525 | 0,525 na leto |

OP, vključno s stroški za človeške vire, SKUPAJ | b + c + d + e | 0,285 | 0,525 | 0,525 | 0,525 | 0,525 | 0,525 na leto |

Podrobnosti o sofinanciranju

Če so države članice ali drugi organi (treba jih je navesti) vključeni v sofinanciranje, se v spodnjo razpredelnico vpiše predvidena raven tega sofinanciranja (lahko se dodajo vrstice, če ukrep sofinancirajo različni organi):

v mio EUR (na tri decimalna mesta natančno)

Organ, ki sofinancira ukrep | Leto n | n + 1 | n + 2 | n + 3 | n + 4 | n + 5 in pozneje | Skupaj |

Države članice (če bi vse postale članice agencije IRENA, trenutno jih je 20) | f | 7,2 | 14,5 | 14,5 | 14,5 | 14.5 | 14,5 na leto |

Države, ki niso članice EU (temelji na državah, ki so članice ali so pokazale zanimanje, da bi postale članice; s časom se lahko poveča) | 2,4 | 4,8 | 4,8 | 4,8 | 4,8 | 4,8 na leto |

OP, vključno s sofinanciranjem, SKUPAJ | a + c + d + e + f | 9,6 | 19,8 | 19,8 | 19,8 | 19,8 | 19,8 na leto |

4.1.2. Skladnost s finančnim načrtovanjem

( Predlog je skladen s sedanjim finančnim načrtovanjem.

( Predlog bo zahteval ponovno načrtovanje ustreznega razdelka v finančni perspektivi.

( Predlog lahko zahteva uporabo določb Medinstitucionalnega sporazuma[5] (tj. instrumenta prilagodljivosti ali spremembo finančne perspektive).

4.1.3. Finančni vpliv na prihodke

( Predlog nima finančnih posledic za prihodke.

( Predlog ima finančni vpliv – učinek na prihodke je naslednji:

Opomba:vse podrobnosti in pripombe glede metode izračuna učinka na prihodke je treba navesti v posebni prilogi.

v mio EUR (na eno decimalno mesto natančno)

Pred ukrepom [Leto n – 1] | Stanje po ukrepu |

Število potrebnih človeških virov, SKUPAJ | 0,4 | 0,4 | 0,4 | 0,4 | 0,4 | 0,4 na leto |

5. ZNAČILNOSTI IN CILJI

Podrobnosti o ozadju predloga so predstavljene v obrazložitvenem memorandumu.Ta oddelek ocene finančnih posledic zakonodajnega predloga mora vsebovati naslednje posebne dopolnilne informacije:

5.1. Potreba, ki jo je treba kratkoročno ali dolgoročno kriti

Glavni cilj agencije IRENA je razširjati najboljše prakse na področju obnovljivih virov v EU in na svetovni ravni.

5.2. Dodana vrednost zaradi vključitve Skupnosti, skladnost predloga z drugimi finančnimi instrumenti in možne sinergije

Komisija bi imela kot članica boljši in neposrednejši dostop do informacij o dejavnostih na področju obnovljivih virov v EU in na svetovni ravni. To je koristno za oblikovanje politike na splošno (npr. razprave o trajnosti biogoriv in biomase) in bi okrepilo spremljanje napredovanja držav članic proti njihovemu zavezujočemu cilju glede obnovljivih virov energije v letu 2020.

Poleg tega ima Skupnost glede številnih vidikov politike obnovljive energije deljene pristojnosti z državami članicami. Zaželeno je, da Skupnost deluje usklajeno znotraj agencije IRENA. Predlagano pooblastilo Skupnosti za podpis statuta agencije IRENA vsebuje predlog, naj Skupnost postane članica agencije IRENA; to vključuje članarine.

5.3. Cilji in pričakovani rezultati predloga ter z njimi povezani kazalniki v okviru ABM

Glavni cilj agencije IRENA je razširjati najboljše prakse na področju obnovljivih virov v EU in na svetovni ravni. Sem spadata:

- spodbujanje tehnologije obnovljive energije v EU in na svetovni ravni za širše tržno uvajanje, zlasti za znižanje stroškov, pa tudi za povečanje izkušenj na trgu;

- odstranjevanje ovir za obnovljivo energijo ter spodbujanje najboljših praks in izboljševanja ozaveščenosti.

Rezultati:

razširjanje znanja in najboljših praks, pri čemer Skupnost znotraj agencije IRENA deluje v skladu z usklajenimi stališči o zadevah v deljeni pristojnosti.

Kazalniki:

- število članov agencije IRENA, ki so sprejeli nove ukrepe o obnovljivih virih energije kot neposredni rezultat nasveta agencije IRENA;

- število novih ukrepov, ki so bili izvedeni kot rezultat nasveta agencije IRENA;

- delež sporazumnih usklajenih stališč Skupnosti o pomembnih vprašanjih znotraj agencije IRENA.

5.4. Metoda izvedbe (okvirno)

Spodaj se prikaže(-jo) izbrana(-e) metoda(-e) izvedbe ukrepa.( Centralizirano upravljanje

( neposredno Komisija

( posredno s prenosom na:

( izvajalske agencije

( organe, ki so jih ustanovile Skupnosti, kakor je navedeno v členu 185 finančne uredbe

( nacionalne javne organe/organe, ki opravljajo javne storitve

( Deljeno ali decentralizirano upravljanje

( z državami članicami

( s tretjimi državami

( Skupno upravljanje z mednarodnimi organizacijami (treba jih je navesti)

Opombe:

6. NADZOR IN VREDNOTENJE

6.1. Sistem nadzora

Se ne uporablja.

6.2. Vrednotenje

6.2.1. Predhodno vrednotenje:

Se ne uporablja.

6.2.2. Ukrepi, sprejeti po vmesnem/naknadnem vrednotenju (na podlagi podobnih preteklih izkušenj):

Na podlagi slabe uspešnosti po kazalnikih se lahko pretehta nadaljevanje plačevanja letnega prispevka.

6.2.3. Oblika in pogostnost prihodnjega vrednotenja:

Po petih letih, če se pojavijo znaki nezadovoljivega uspeha agencije IRENA in podpore zanjo.

7. Ukrepi proti goljufijam

Se ne štejejo za potrebne.

8. PODROBNOSTI O SREDSTVIH

8.1. Cilji predloga z vidika stroškov financiranja

odobritve za prevzem obveznosti v mio EUR (na tri decimalna mesta natančno)

Leto n | Leto n + 1 | Leto n + 2 | Leto n + 3 | Leto n + 4 | Leto n + 5 |

Uradniki ali začasno osebje[8] (XX 01 01) | A*/AD | 0,222 | 0,222 | 0,222 | 0,222 | 0,222 | 0,222 |

B*, C*/AST |

Osebje[9], financirano iz člena XX 01 02 | 0,178 | 0,178 | 0,178 | 0,178 | 0,178 | 0,178 |

Drugo osebje[10], financirano iz člena XX 01 04/05 |

SKUPAJ | 0,4 | 0,4 | 0,4 | 0,4 | 0,4 | 0,4 |

8.2.2. Opis nalog, ki izhajajo iz ukrepa

- Spremljanje dejavnosti v agenciji IRENA

- Zagotavljanje vložka za program dela

- Sklicevanje, pripravljanje in spremljanje usklajevalnih srečanj z državami članicami

8.2.3. Človeški viri – viri delovnih mest (po sistemizaciji)

Pri navedbi več virov delovnih mest se navede število delovnih mest iz vsakega vira.( Delovna mesta, trenutno dodeljena za upravljanje programa, ki se nadomesti ali podaljša

( Delovna mesta, ki so bila predhodno dodeljena pri izvajanju LSP/PPP za leto n

( Delovna mesta, potrebna v naslednjem postopku LSP/PPP

( Delovna mesta, ki bodo zapolnjena s prerazporeditvijo obstoječih človeških virov znotraj službe (notranja prerazporeditev)

( Delovna mesta, potrebna za leto n, ki niso predvidena pri izvajanju LSP/PPP za zadevno leto

8.2.4. Drugi upravni odhodki, ki jih referenčni znesek krije (XX 01 04/05 – Odhodki za upravno poslovodenje)

v mio EUR (na tri decimalna mesta natančno)

Proračunska vrstica (številka in ime postavke) | Leto n | Leto n + 1 | Leto n + 2 | Leto n + 3 | Leto n + 4 | Leto n + 5 in pozneje | SKUPAJ |

Druga tehnična in upravna pomoč |

- notranja |

- zunanja |

Tehnična in upravna pomoč SKUPAJ |

8.2.5. Stroški financiranja človeških virov in z njimi povezani stroški, ki jih referenčni znesek ne krije

v mio EUR (na tri decimalna mesta natančno)

Vrsta človeških virov | Leto n | Leto n + 1 | Leto n + 2 | Leto n + 3 | Leto n + 4 | Leto n + 5 in pozneje |

Uradniki in začasno osebje (XX 01 01) | 0,027 | 0,027 | 0,027 | 0,027 | 0,027 | 0,027 na leto |

Osebje, financirano iz člena XX 01 02 (pomožno osebje, napoteni nacionalni izvedenci, pogodbeno osebje itd.) (navesti proračunsko vrstico) | 0,013 | 0,013 | 0,013 | 0,013 | 0,013 | 0,013 na leto |

Stroški za človeške vire in z njimi povezani stroški (ki jih referenčni znesek NE krije), SKUPAJ | 0,040 | 0,040 | 0,040 | 0,040 | 0,040 | 0,040 na leto |

Izračun – Uradniki in začasni uslužbenci |

Večletno delo, torej stroški temeljijo na povprečnih stroških uslužbencev pri Komisiji 0,4 EPDČ x (122 x 5/9) + 0,4 EPDČ x (73 x 3/9) + 0,4 EPDČ x (64 x 1/9) = 40 000 EUR Izračun – Osebje, financirano iz člena XX 01 02 Glej zgornji okvir |

8.2.6. Drugi upravni odhodki, ki jih referenčni znesek ne krije v mio EUR (na tri decimalna mesta natančno) |

Leto n | Leto n + 1 | Leto n + 2 | Leto n + 3 | Leto n + 4 | Leto n + 5 in pozneje | SKUPAJ |

XX 01 02 11 01 – Misije | 0,005 | 0,005 | 0,005 | 0,005 | 0,005 | 0,005 na leto |

XX 01 02 11 02 – Sestanki in konference |

XX 01 02 11 03 – Odbori[12] |

XX 01 02 11 04 – Študije in konzultacije |

XX 01 02 11 05 – Informacijski sistemi |

2 Drugi odhodki za poslovodenje skupaj (XX 01 02 11) |

3 Drugi odhodki upravne narave (opredeliti, vključno s sklicem na proračunsko vrstico) |

Upravni odhodki, razen stroškov za človeške vire in z njimi povezanih stroškov (ki jih referenčni znesek NE krije), SKUPAJ | 0,005 | 0,005 | 0,005 | 0,005 | 0,005 | 0,005 na leto |

Izračun – Drugi upravni odhodki, ki jih referenčni znesek ne krije |

5 misij po 1 000 EUR = 5 000 EUR Glede na odločitev, kje bo stalni sedež sekretariata, se lahko ti stroški še spremenijo. |

[1] Diferencirana sredstva.

[2] Odhodki, ki ne spadajo v poglavje xx 01 zadevnega naslova xx.

[3] Odhodki iz člena xx 01 04 naslova xx.

[4] Odhodki iz poglavja xx 01, razen odhodkov iz člena xx 01 04 ali xx 01 05.

[5] Glej točki 19 in 24 Medinstitucionalnega sporazuma.

[6] Po potrebi, tj. če ukrep traja več kot 6 let, se dodajo stolpci.

[7] Kakor je opisano v oddelku 5.3.

[8] Teh stroškov referenčni znesek NE krije.

[9] Teh stroškov referenčni znesek NE krije.

[10] Te stroške referenčni znesek krije.

[11] S sklicevanjem na posebno oceno finančnih posledic zakonodajnega predloga za zadevno(-e) izvajalsko(-e) agencijo(-e).

[12] Opredeliti vrsto odbora in skupino, v katero spada.